open-index/open-wikipedia-markdown huggingface dataset:
Tetralogia

**Tetralogia** (< , ”neljä” + ) on neljän toisiinsa liittyvän taiteellisen teoksen sarja. Tetralogioita esiintyy mm. kirjallisissa teoksissa, näytelmissä ja elokuvateoksissa sekä tietokone- ja konsolipeleissä, mutta tetralogioita voivat olla myös musiikkikappaleet ja taulut. Jälkimmäisessä tapauksessa neljä (suhteellisen) itsenäistä taulua muodostavat yhdessä vierekkäin aseteltuna yhden, suuremman kokonaisuuden.

Alun perin antiikin kreikkalaisessa kirjallisuudessa näytelmäesitykset ryhmiteltiin tetralogioihin, joissa oli kolme tragediaa ja yksi satyyrinäytelmä. Myös Platonin dialogit ryhmiteltiin tetralogioihin; samoin esimerkiksi Antifonin oikeuspuheharjoitukset muodostivat kolme tetralogiaa. Myöhemmän taidehistorian kuuluisin tetralogia lienee Richard Wagnerin neljän oopperan kokonaisuus *[[Nibelungin sormus]]*, jota Wagner sävelsi 26 vuotta.

Tetralogiasta käytetään joskus nimitystä **kvadrilogia** (latinan sanan ”quattuor” = neljä, mukaan), mutta tämä on epävirallinen nimitys. Kvadrilogia-nimitystä on käytetty erityisesti elokuvasarjojen, kuten *The Alien Quadrilogy* ja *Die Hard Quadrilogy*, kohdalla.

## Lähteet
Etelänkääpiöliitäjä

**Etelänkääpiöliitäjä** (*Puffinus assimilis*) on pieni ulappalintujen lahkoon kuuluva avomerilintu.

## Koko ja ulkonäkö

Linnun pituus on 25–30 senttimetriä ja siivenkärkien väli 56–63&nbsp;cm. Se muistuttaa jonkin verran pikkuliitäjää (*Puffinus puffinus*), mutta on kuin sen pienempi versio: hyvin tumma päältä ja valkea alta. Muita eroja ovat: siivet lyhyemmät, pyöreäkärkisemmät, kuperat ja leveämmät; tumma reunus siiven alapinnalla näyttää kapeammalta; nokka suhteessa hennompi ja pää pyöreämpi, jota usein pitää koholla ja nostelee joskus lennossa; siiven yläpinta kaksivärisempi, kyynärsiipi on epäselvärajaisesti vaaleampi ja usein isoissa peitinhöyhenissä valkeahko juova; ylemmäs ulottuva posken valkea alue ympäröi tumman silmän ja korostaa tummia kaulansivuja.

### Äänet

Pimeinä öinä, koloniasta kuuluu kirkkaita, nauravia, rytmisiä sarjoja, ”ka ki-kykykyr-kaa” joissa toinen tavu on voimakkain.

## Levinneisyys

Linnulla on hyvin laaja lisääntymisalue, arviolta 50&nbsp;000–100&nbsp;000 km². Sen maailman laajuiseksi määräksi on arvioitu yli 900&nbsp;000 yksilöä.

Sitä tavataan Australiassa, Ranskan Polynesiassa, Ranskan eteläisillä ja antarktisilla alueilla, Uudessa-Seelannissa, Norfolkinsaarilla, Papua-Uusi-Guineassa, Portugalissa, Saint Helenassa ja Espanjassa.

Alalaji *P. baroli* esiintyy Atlantilla Azoreilla, Madeiralla ja Kanariansaarilla, jossa se pesii keväisin pienehköissä kolonioissa, useimmin maakoloon. Tavataan harvoin pesimäalueiden pohjoispuolella.

## Käyttäytyminen

Etelänkääpiöliitäjän lento on epävakaampaa kuin pikkuliitäjän ja myös siivenlyönnit sekä siivenlyöntisarjat pidemmät. Pystyy olemaan paikoillaan tuulessa siivet kohotettuina ja jalat roikkuen jolloin nappaa ruokaa veden pinnalta.

## Lähteet
Peter Hirt

**Peter Hirt** (30. maaliskuuta 1910 Küsnacht, Zürich, Sveitsi – 28. kesäkuuta 1992 Zürich, Zürich, Sveitsi) oli sveitsiläinen Formula 1 -kuljettaja. Hän osallistui viiteen F1-osakilpailuun kausina  –. Pisteitä Hirt ei saavuttanut. Hän oli parhaimmillaan seitsemäs Sveitsin GP:ssä 1952. Aika-ajoissa Hirt oli 19. Hirt oli Ecurie Espadonin jäsen.

## Formula 1 -tulokset

* Jaettu auto Rudi Fischerin kanssa.

## Lähteet
Ruusuke (palkinto)

**Ruusuke** on palkintoesine, jota käytetään eläinnäyttelyissä ja -kilpailuissa, joissa palkittavia on paljon. Usein ruusukkeen väri kertoo sen merkityksestä tai sijoituksesta kilpailussa.

Ruusukkeen lisäksi annetaan usein pokaali kilpailun pääluokkien voittajille tai näyttelyiden parhaille yksilöille.

## Koiranäyttelyt
Koiranäyttelyissä rotunsa paras (ROP) saa kelta-punaisen ruusukkeen ja vastakkaisen sukupuolen paras (VSP) valko-vihreän ruusukkeen. Sertifikaatti (SERT) on väriltään sini-valkoinen, vara-sertifikaatti vaaleansininen, kansainvälinen sertifikaatti (CACIB) väriltään valkoinen ja vara-CACIB oranssi tai oranssi-valkoinen. Lisäksi sijoituksista kertovat värit punainen (1. sija), sininen (2. sija), keltainen (3. sija) ja vihreä (4. sija). Suomen muotovalio (FI MVA) -ruusuke on väriltään puna-vihreä.
Myös muissa koirakilpailuissa käytetään ruusukkeita. Esimerkiksi TOKO:ssa ruusukkeen värit ovat musta, keltainen ja punainen.

## Hevosnäyttelyt ja -kilpailut

Hevoskilpailuissa ja -näyttelyissä luokkavoittajalle annetaan Suomessa sinivalkoinen ruusuke, toiseksi tulleelle sininen, kolmannelle valkoinen, neljännelle punainen, viidennelle keltainen ja kuudennelle sekä muille sijoittuneille vihreä. Näyttelyissä jaetaan lisäksi erivärisiä ruusukkeita kategoriavoittajille, esimerkiksi parhaalle varsalle.

## Aiheesta muualla
Pokaali

**Pokaali** on palkintoesine, joka voidaan antaa palkinnoksi esimerkiksi näyttelyissä tai kilpailuissa. Pokaali annetaan palkinnoksi yleensä voittajalle. Urheilukilpailuissa palkintona voi olla pokaalin ohella myös mitali, näyttelyissä saatetaan palkinnoksi antaa myös rahaa ja ruusukkeita. 

## Arvot
Toisin kuin mitalit, jotka on perinteisesti jaettu kolmeen arvoluokkaan (kultainen, hopeinen ja pronssinen), pokaali luovutetaan kilpailussa usein vain voittajalle. Mikäli kilpailussa jaetaan pokaalit myös muille sijoille, ne ovat huomattavasti voittajan pokaalia pienempiä. 

## Tunnettuja pokaaleja
* FIFA World Cup – Jalkapallon maailmanmestaruuskilpailujen voittopokaali.
* Stanley Cup – Jääkiekkoliiga NHL:n mestaruuspalkinto pudotuspelien voittajalle.
* Vince Lombardi Trophy – Amerikkalaisen jalkapallon NFL-liigan mestaruuspalkinto Super Bowlin voittajalle.
David Hobbs

**David Wishart Hobbs** (s. 9. kesäkuuta 1939 Royal Leamington Spa, Englanti, Iso-Britannia) on entinen brittiläinen F1-kuljettaja. Hän osallistui seitsemään F1-osakilpailuun kausilla –,  ja . Hän ajoi kahdeksanneksi Britannian GP:ssä 1967 ja seitsemänneksi Itävallan GP:ssä 1974. MM-sarjan ulkopuolisissa osakilpailuissa hän oli parhaimmillaan kolmas vuoden 1966 Syrakusan osakilpailussa.

Hobbs osallistui myös Le Mansin 24 tunnin ajoon vuosina 1962–1972, 1979, 1981–1985 ja 1987–1989. Hän oli kahdesti kolmas vuosina 1969 ja 1984 ja ajoi kerran paalulle. Hän voitti luokkansa vuosina 1962 ja 1982. Hän osallistui myös Indianapolis 500 -kilpailuun vuosina 1971, 1973–1974 ja 1976, ollen parhaimmillaan viides vuonna 1974. Hobbs kilpaili NASCAR Winston klubissa vuonna 1976 ja Daytonan 500 -kilpailussa. Hän ajoi International Race of Champion kilpailun vuonna 1979. Hän voitti U.S. F5000 -mestaruuden vuonna 1971 ja Trans Am -sarjan mestaruuden vuonna 1983.

Hobbs on nykyään SPEED-televisiokanavan kommentaattori, ja selostustyössään hänet tunnetaan humoristisista sekä ajoittain poliittisesti epäkorrekteista kommenteistaan. Hänet lisättiin Motorsports Hall of Fame of American kunniagalleriaan urheiluautosaavutustensa johdosta vuonna 2009.

## Formula 1 -tulokset

* Ajettu Formula 2 -autolla.

## Lähteet

## Aiheesta muualla
J. J. Redick

**Jonathan Clay ”J. J.” Redick** (s. 24. kesäkuuta 1984 Cookeville, Tennessee) on yhdysvaltalainen koripalloilija. Hänen seurajoukkueensa kaudella 2019–2020 on New Orleans Pelicans. Hän oli yliopistouransa aikana yksi suurimmista yliopistokoripalloilun tähdistä.

## Ura
### Nuoruus
Redick pelasi lukiokoripalloa Cave Springin koulussa. Samalla hän sai kansallista huomiota pelitaidoillaan. Redick teki kaksikymmentä pistettä ottelua kohden kahtena ensimmäisenä vuotenaan lukiossa. Ennen kolmatta vuottaan hän lupautui pelaamaan Duken yliopistossa. Viimeisenä kautenaan Cave Springissä Redick johdatti koulunsa osavaltion mestariksi.

### Duken yliopisto (2002–2006)
Vuonna 2002 hän siirtyi Duken yliopiston koripallojoukkueeseen. Redick valittiin heti ensimmäisenä vuonna McDonald’s All-American-otteluun, jossa hän voitti kolmen pisteen heittokisan. Samalla hänet valittiin turnauksen arvokkaimmaksi pelaajaksi. Kaudella 2002–2003 hän teki 15,0 pistettä ottelua kohden, joka oli yliopiston historian neljänneksi paras noteeraus ensimmäisen vuoden opiskelijalta.

Toisena yliopistokautena Redick oli joukkueensa paras pisteissä, kolmen pisteen heitoissa sekä vapaaheittoprosenteissa. Hän voitti myös ACC:n pistekuninkuuden. Duke pääsi mukaan NCAA:n lopputurnaukseen, jossa se pääsi neljän parhaan joukkoon. Välierissä joukkue hävisi Connecticutin yliopistolle. Redick teki ottelussa viisitoista pistettä.

Kaudella 2004–2005 Redick valittiin ACC:n vuoden pelaajaksi, kun hän voitti sarjan pistekuninkuuden.

Viimeisellä yliopistokaudellaan hän rikkoi koulunsa piste-ennätyksen ja pussitti samalla uransa piste-ennätyksen: 41 pistettä.

### NBA (2006–)
Hänen pientä kokoaan ja huonoa puolustusta pidettiin ongelmana, joka saattaisi vaikuttaa pelaamiseen NBA:ssa. Redick osallistui , jossa Orlando Magic varasi hänet numerolla 11. Kaudella 2006–2007 hän teki NBA:ssa keskimäärin 6,0 pistettä kolmen pisteen onnistumisprosentin ollessa 38,8.

Kaudella 2008–2009 Magic selviytyi NBA:n finaaliin, jossa se kuitenkin hävisi Los Angeles Lakersille. Redick edusti Magiciä helmikuuhun 2013 asti, jolloin siirtyi kauden 2012–2013 siirtotakarajapäivänä Milwaukee Bucksiin. Bucksiin siirtyivät pelaajakaupassa hänen lisäkseen Gustavo Ayon ja Ish Smith, kun Magic sai vaihdossa Tobias Harrisin, Doron Lambin ja Beno Udrihin. Saman vuoden heinäkuussa Redick siirtyi Los Angeles Clippersiin kolmen seuran välisessä pelaajakaupassa. Clippers sai Redickin lisäksi Jared Dudleyn Phoenix Sunsista, Suns Eric Bledsoen ja Caron Butlerin Clippersistä ja Bucks toisen kierroksen varausvuorot sekä Bucksilta että Clippersiltä.

Pelattuaan neljä kautta Los Angeles Clippersissä Redick siirtyi Philadelphia 76ersiin kesällä 2017.

## Lähteet

## Aiheesta muualla
*Virallinen kotisivu 
*NBA:n pelaajaprofiili
*ESPN
Norsunheinät

**Norsunheinät** (*Miscanthus*) on heinäsuku, johon kuuluu noin 15 eri lajia. Lajit ovat alun perin kotoisin Aasian etelä- ja itäosista ja Etelä-Afrikasta. Joitakin lajeja, kuten elefanttiheinää ja mammuttiheinää, voidaan käyttää puutarhakasveina. 

## Lajeja
* *[[Miscanthus floridulus]]* (Labill.) Warb. ex K.Schum. & Lauterb.
* *[[Miscanthus junceus]]* (Stapf) Pilg. tai *Miscanthidium junceum* (Stapf) Stapf
* *[[Miscanthus nepalensis]]* (Trin.) Hack.
* *[[Miscanthus oligostachyus]]* Stapf
* *Miscanthus sacchariflorus* (Maxim.) Hack. – mammuttiheinä
* *Miscanthus sinensis* Andersson – elefanttiheinä 
* *Miscanthus* × *giganteus* – isonorsunheinä

## Lähteet

## Aiheesta muualla
* Suomen Lajitietokeskus: Norsunheinät (''Miscanthus'')
* Kassu – Kasvien suomenkieliset nimet: Norsunheinät (''Miscanthus'')
* UniProt: Taxonomy - ''Miscanthus'' 
* Flora of China: ''Miscanthus'' 
* Global Biodiversity Information Facility (GBIF): ''Miscanthus'' 
* Miscanthus Biomass Research
Luettelo vuoden 1991 miehittämättömistä avaruuslennoista

Vuonna 1991 tehtiin noin sadan satelliitin laukaisu. Se oli Neuvostoliiton viimeinen vuosi, loppuvuoden laukaisut kuuluvat Venäjän federaatiolle.

## Onnistuneet laukaisut

## Epäonnistuneet laukaisut
* 18.4.1991, BS 3h, Atlas-1, Cape Canaveral
* 25.6.1991 Kosmos (2152a) (Taifun-2 #28) / 24 Romb, Tiedustelusatelliitti, LEO-rata, Neuvostoliiton puolustusministeriö, Kosmos-3M, Plesetskin kosmodromi
* 30.8.1991, Kosmos (2155) (Tselina-2 #9), Zenit-2, Baikonur

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Blob (sarjakuvahahmo)

**Blob**, oikealta nimeltään **Frederick J. Dukes**, on Marvel Comicsin sarjakuvahahmo ja Ryhmä-X:n vastustaja. Hän esiintyi ensimmäisen kerran *X-Men* -lehden kolmannessa numerossa, joka oli Stan Leen ja Jack Kirbyn käsialaa.

Blob esiintyi alun perin sirkuksessa ja väitti olevansa horjumaton. Hänellä olikin huomattava määrä massaa, jonka ansiosta hän pystyi hyödyntämään yliluonnollista voimaansa ja luomaan oman painovoimakentän vetäen kohteita puoleensa. Professori X yritti suostutella Blobia liittymään perustamaansa supersankariryhmään, mutta Blobilla oli rikollisen mieli ja halusi käyttää voimiaan rikolliseen toimintaan liittyen Pahojen Mutanttien Veljeskuntaan.

Blob esiintyi vuoden 2009 elokuvassa *[[X-Men Origins: Wolverine]]*, jossa häntä esitti näyttelijä Kevin Durand. Hahmo esiintyi myös vuonna 2016 elokuvassa *[[X-Men: Apocalypse]]*, jossa häntä näytteli painija Gustav Claude Ouimet, tunnettu myös nimellä Giant.

## Hahmoa näytelleet

## Lähteet
*
John Wraith

**John Wraith** on Marvel Comicsin sarjakuvahahmo. Hän esiintyi ensimmäisen kerran *Wolverine* -sarjakuvasarjan numerossa 60 vuonna 1991. Hän esiintyi myös vuonna 2009 julkaistussa elokuvassa *[[X-Men Origins: Wolverine]]*, jossa häntä näytteli Black Eyed Peas -yhtyeen jäsen, will.i.am.

Sarjakuvissa Wraith on Ase-X -projektissa toiminut mutantti, joka kykeni teleportaamaan ajatuksesta sekä ikääntyi normaaleita ihmisiä hitaammin.
Näsykkäjärvi

**Näsykkäjärvi** () on Petsamonjoen vesistöön kuuluva järvi Petsamon kunnan länsiosassa Petsamon piirissä Murmanskin alueella Venäjällä. Järvi sijaitsee Petsamonvuonon ja Vuoremijoen välisellä alueella Petsamon kaupunkityyppisen taajaman länsipuolella. Järven pinta on 66 metriä merenpinnan yläpuolella. Näsykkäjärveä ympäröivät tunturit; lännessä Kivitunturi, pohjoisessa Selkätunturi ja idässä Parkkinatunturit. Näsykkäjärveen laskee pohjoisesta muutama pieni järvi, joista isoimmat ovat Pieni-Näsykkä ja Saarijärvi. Näsykkäjärvi puolestaan laskee eteläpäästään alkavaa Näsykkäjokea pitkin Petsamonjokeen juuri ennen kuin Petsamonjoki laskee Petsamonvuonoon. Näsykkäjärvi sijaitsee Suomen Neuvostoliitolle luovuttaman entisen Petsamon kunnan pohjoisosassa. Näsykkäjärven laskujoen suulla sijaitsi Suomen aikana Näsykän kylä.

## Lähteet
Andreas Wisniewski

**Andreas Wisniewski** (3. heinäkuuta 1959) on saksalainen näyttelijä ja entinen tanssija.

## Elämäkerta

Wisniewski syntyi Berliinissä ja hän vietti suurimman osan varhaiselämästään tanssimiseen, ennen kuin hän kääntyi näyttelijäksi. Wisniewski teki suuren debyytin elokuvassa *Gothic*.

Seuraavana vuonna tuli hänen suurin esiintymisensä Bond-elokuvassa *[[007 vaaran vyöhykkeellä]]*, missä hän esitti KGB:n jäsentä Necrosta. Wisniewskin kolmas suuri esiintyminen oli elokuvassa *[[Die Hard – vain kuolleen ruumiini yli]]*, missä hänen roolihahmonaan oli Tony, yksi Hans Gruberin (Alan Rickman) alaisista. Elokuvan kuuluisassa kohtauksessa Tonyn ruumis makaa hississä ja John McClane (Bruce Willis) on kirjoittanut verellä hänen paitaansa "Sain nyt konekiväärin. Ho-Ho-Ho".

Wisniewski jätti elokuva-alan hetkeksi esiintyäkseen televisiosarjoissa *Superboy*, *Mann & Machine* sekä *[[Villi Pohjola (televisiosarja)|Villi Pohjola]]*. Myöhemmin hän palasi elokuva-alalle esiintyäkseen scifi-elokuvassa *Death Machine*. Wisniewskillä oli myös sivuosa elokuvassa *[[Vaarallinen tehtävä]]*.

Pian sen jälkeen hän esiintyi saksalaisissa elokuvissa sekä englantilaisessa sarjassa *Lock, Stock...*, mikä perustuu Guy Ritchien ohjaamaan vuoden 1998 elokuvaan *[[Puuta, heinää ja muutama vesiperä]]*. Wisniewski esiintyi myös sarjassa *Ultimate Force*, missä hän esitti venäläisterroristia.

Wisniewski on esiintynyt myös kahdessa musiikkivideossa. Ensin hän esiintyi videossa *Venus*, jonka esitti tyttöyhtye Bananarama ja myöhemmin hänet nähtiin Elton Johnin videossa *Nikita*.

Vuonna 2001 Wisniewski aloitti ohjaamisen. Hän teki lyhytelokuvia inspiroiden Danny Webbiä ja Christine Adamsia.

## Yksityiselämä

Wisniewski on naimisissa ja hänellä on poika. Wisniewski on uskonnoltaan zen ja hän ohjaakin meditointiluokkia Notting Hill'ssä.

## Filmografia

* *Gothic* (1986)
* *[[007 vaaran vyöhykkeellä]]* (1987)
* *[[Die Hard – vain kuolleen ruumiini yli]]* (1988)
* *Superboy* (televisiosarja) (1992)
* *[[Villi Pohjola (televisiosarja)|Villi Pohjola]]* (televisiosarja) (1992)
* *Mann & Machine* (televisiosarja) (1993)
* *The Hit List* (1993)
* *Death Machine* (1995)
* *[[Vaarallinen tehtävä]]* (elokuva) (1996)
* *Supply & Demand* (1997)
* *Kidnapping Mom & Dad* (1998)
* *The Tribe* (1998)
* *Urban Ghost Story* (1998)
* *The Waiting Time* (1999)
* *Lock, Stock...* (televisiosarja) (2000)
* *Ultimate Force* (televisiosarja) (2000)
* *Musiikkivideot Venus ja Nikita* (2004)
* *Hush* (2008)
* *The Bill* (televisiosarja) (2008)
* *Skorpionikuningas 2: Soturin synty* (2008)

## Aiheesta muualla

*
Kuotsjärvi

**Kuotsjärvi** () on Paatsjoen vesistöön kuuluva järvi Nikkelin kunnan pohjoisosassa Petsamon piirissä Murmanskin alueella Venäjällä. Kuotsjärvi on pohjois-eteläsuunnassa pitkämäinen järvi ja se sijaitsee Paatsjoen ja Petsamontunturien välisellä alueella Norjan rajan tuntumassa. Järvi laskee Paatsjokeen hyvin lyhyttä lasku-uomaa myöten. Kuotsjärven itäpuolella sijaitsee Nikkelin taajama ja pohjoispäässä Mirnyin kylä. Kuotsjärvi sijaitsee Suomen Neuvostoliitolle luovuttaman entisen Petsamon kunnan keskiosassa. 

## Lähteet
Haladžin kieli

**Haladžin kieli** on Iranissa asuvien haladžien puhuma turkkilainen kieli. Vuonna 2016 kielellä arvioitiin olevan 42 100 puhujaa.

Turkkilaiset haladžit asuvat pienellä alueella Qomin länsipuolella 200 kilometriä Teheranista lounaaseen. Haladžeiksi kutsutaan myös erästä iranilaista kieltä puhuvaa kansanryhmää. Kielen katsotaan olevan uhanalainen ja se jakautuu kahteen, pohjoiseen ja eteläiseen, päämurteeseen. 

Kieltä kirjoitetaan arabialaisilla kirjaimilla. 2000-luvulle haladžille on myös yritetty kehittää azeriin perustuvaa latinalaista kirjoitusjärjestelmää. Haladžinkielistä kirjallista materiaalia on tosin julkaistu vain vähän. 

## Sukulaisuussuhteet muihin kieliin
Gerhard Doerferin mukaan haladži on eronnut kantaturkista heti tšuvassin ja bolgaarin jälkeen. Eräät tutkijat ovat pitäneet sitä azerin kielen murteena. Nykyään sen katsotaan olevan itsenäinen oguusilainen kieli. Koska haladži on säilyttänyt moni vanhakantaisia piirteitä, siitä on tullut merkittävä apukieli tutkittaessa turkkilaisten kielten historiaa ja evoluutiota.

Haladži toimii kieliyhteisön suullisen kanssakäymisen välineenä. Sivistyskielenään puhujat käyttävät persiaa. Enemmistö osaa myös azeria. Kieli on katoamassa varsinkin alueen länsiosassa, jossa iranilaisvaikutus on ollut voimakasta.

## Fonologia

### Konsonantit

Lähde:

### Vokaalit

Kaikki vokaalit voivat esiintyä sekä lyhyinä että pitkinä.

Lähde:

## Kielioppi ja sanasto
Haladžin sanastoon lainattu sanoja erityisesti persiasta, mutta myös azerista.

Lukusanat 1–10 haladžiksi:

Huomionarvoista on se, että lukusanat perustuvat turkkilaiseen kantakieleen, mutta lukusanoista 60, 70, 80, 90 ja 100 on olemassa myös persialaisperäiset sanat.

## Lähteet

* 

### Viitteet
Charles Conrad

**Charles ”Pete” Conrad Jr.** (2. kesäkuuta 1930 Philadelphia, Pennsylvania – 8. heinäkuuta 1999 Ojai, Kalifornia) oli kolmas Kuun pinnalla käynyt yhdysvaltalainen astronautti.

Conrad syntyi vuonna 1930 Philadelphiassa Yhdysvalloissa varakkaaseen pankkiiriperheeseen. Hänen perheensä menetti kuitenkin omaisuutensa talouslamassa vuonna 1942 ja perhe joutui muuttamaan pois kartanostaan pienempään taloon. Nuorena Conrad oli kesätöissä Paolin lentokentällä. Aluksi hän leikkasi ainoastaan ruohoa mutta aikaa myöten hän oppi lentokentällä myös lentokoneen korjausta. Autettuaan erästä lentäjää korjaamaan lentokoneensa, Conrad sai lentäjältä virallista lento-opetusta. Conrad valmistui 1953 ilmailutekniikan linjalta yliopistosta ja siirtyi sen jälkeen laivastoon, jossa hänestä tuli sotilaslentäjä.

Vuonna 1959 Conrad kutsuttiin psykologisiin testeihin, joissa valittiin Mercury-astronautteja. Conrad oli ainoa joka kapinoi testeissä avoimesti testaajia vastaan mutta hänet valittiin silti mukaan ohjelmaan.

Conrad lensi Gemini 5 -lennolla maan ympäri, Apollo 12 -lennolla Kuuhun ja oli mukana toisella Skylab-avaruusasemalle tehdyllä lennolla. Gemini 5-lennolla Conrad oli 10:s amerikkainen avaruuslentäjä, ja 20:s avaruuslentäjä koko maailmassa. Conrad kuoli moottoripyöräonnettomuudessa noin kaksi viikkoa ennen ensimmäisen kuulennon 30-vuotisjuhlaa.

## Lähteet

## Aiheesta muualla
Maattert

**Maattert** () on tunturi Petsamon piirissä Murmanskin alueen luoteisosassa Venäjällä. Tunturi sijaitsee Suomen Neuvostoliitolle luovuttaman entisen Petsamon kunnan itäosassa Petsamonjoen ja entisen Suomen itärajan välisellä alueella. Tunturin korkein huippu on 528 m korkea.

## Lähteet
Yosumin!

**Yosumin!** on Square Enixin kehittämä ja julkaisema pulmapeli. Peli julkaistiin alun perin selainpelinä. Sittemmin siitä on julkaistu omat versionsa Xbox Live Arcadeen (*Yosumin! LIVE*) sekä Nintendo DS:lle (*Yosumin DS*).

## Aiheesta muualla
* Pelin viralliset sivut  
* ''Yosumin! LIVE'' Xboxin sivuilla 
* ''Yosumin!'' Steam-palvelussa
Helsingin Juhlaviikkojen Vuoden taiteilija

**Helsingin Juhlaviikkojen Vuoden taiteilija** tai lyhyesti vain **Vuoden taiteilija** on valittu vuodesta 1971 alkaen. Voittajan retrospektiivinen näyttely on ollut esillä Helsingin Taidehallissa. Vuoden taiteilijoita valittiin vuosittain 1990-luvun puoliväliin asti ja siitä eteenpäin satunnaisesti. 
__NOTOC__
Vuoden taiteilija -tapahtuma ja näyttely on saanut paljon julkisuutta ja se on noussut yleiseen tietoisuuteen paremmin kuin useimmat kulttuurin tapahtumat.
Sillä on sanottu olleen kuvataiteessa jopa suurempi merkitys kuin Finlandia-palkinnolla on kirjallisuudessa. Vuoden taiteilijoilla on tavallisesti ollut takanaan sen verran uraa, että näyttely on tuonut esiin tuotannon koko kaaren ja taiteilijan kehityksen. 

Helsingin Juhlaviikkojen Vuoden taiteilijan jäljessä on tullut useita pieniä ja paikallisia Vuoden taiteilija -titteleitä, esimerkiksi Hyvinkäällä ja Turussa. Suomiartin Vuoden taiteilija -kilpailu on ruotsinsuomalaisille kuvataiteilijoille.
Musiikin puolella vuoden taiteilijoita ovat valinneet ainakin Mikkelin Musiikkijuhlat, Savonlinnan oopperajuhlat ja Pori Jazz.

## Vuoden taiteilijat
*Erik Enroth 1971 
*Mauno Hartman 1972
*Reino Hietanen 1973
*Jaakko Sievänen 1974
*Laila Pullinen 1975
*Anita Snellman 1976
*Pentti Lumikangas 1977
*Juhani Linnovaara 1978
*Pentti Kaskipuro 1979 
*Raimo Utriainen 1980
*Kain Tapper 1981
*Kimmo Kaivanto 1982
*Lars-Gunnar Nordström 1983
*Rafael Wardi 1984
*Ulla Rantanen 1985
*Outi Heiskanen 1986
*Tapio Junno 1987
*Leena Luostarinen 1988
*Juhana Blomstedt 1989
*Carolus Enckell 1990
*Reijo Hukkanen 1991
*Marja Kanervo 1992 
*Silja Rantanen 1993
*Matti Kujasalo 1994 
*Irina Zatulovskaja 1997
*Christian Boltanski 1998
*Rafael Wardi 1999
*Maaria Wirkkala 2002
*Saara Ekström 2005

## Katso myös
*Vuoden nuori taiteilija
*Helsingin juhlaviikot

## Lähteet
Etiopiankorppi

**Etiopiankorppi** (*Corvus crassirostris*) on suurikokoinen Afrikan sarvessa elävä varpuslintulaji.

## Koko ja ulkonäkö
Linnun pituus on 60–64&nbsp;cm ja paino jopa 1,5&nbsp;kg. Se on maailman suurin varpuslintu yhdessä korpin (*Corvus corax*) kanssa. Lajin höyhenpuku on musta lukuun ottamatta takaraivosta niskaan ulottuvaa valkoista laikkua. Nokka on hyvin paksu ja voimakas. Sukupuolet ovat samanvärisiä.

## Esiintyminen
Etiopiankorpin esiintymisalue kattaa Afrikan sarven alueen eli osia Etiopiasta, Eritreasta ja mahdollisesti Somaliasta. Rüppel kuvaili lajin holotyypin Eritrean Halaista. Lajin elinympäristön ala on noin 470&nbsp;000 neliökilometriä. Se on paikkalintu.

## Elinympäristö
Laji elää vuoristossa 1&nbsp;500–3&nbsp;400 metrin korkeudella.

## Lisääntyminen
Etiopiankorpit rakentavat risupesänsä joko puuhun tai kallionjyrkänteelle. Munia on kolmesta viiteen.

## Ravinto
Etiopiankorpit ovat kaikkiruokaisia ja syövät muun muassa raatoja, jätteitä ja eläinten lannassa eläviä kovakuoriaisten toukkia.

## Lähteet

## Aiheesta muualla
* Videoita (IBC)
Troye Sivan

**Troye Sivan Mellet**, paremmin tunnettuna **Troye Sivan** (5. kesäkuuta 1995), on australialainen näyttelijä, laulaja, lauluntekijä ja vloggaaja. Sivan on julkaissut muun muassa EP-levyjä ja menestyssinglejä, hänen ensimmäinen studioalbuminsa on nimeltään *[[Blue Neighbourhood]]* (2015). Vuoden 2014 lokakuussa *[[Time]]*-lehti valitsi Sivanin 25:n maailman vaikutusvaltaisimman nuoren joukkoon kuluneena vuonna.

## Ura
### Musiikki
Hän on laulanut vuosina 2006, 2007 ja 2008 Seven Networkin rahankeräyksissä. Vuonna 2007 hän lauloi dueton yhdessä Australian Idol -voittajan, Guy Sebastianin, kanssa. Sivan myös eteni StarSearch 2007 -kilpailujen finaaleihin ja hänen ensimmäinen albuminsa, *Dare to Dream*, julkaistiin vuonna 2008. Albumi sisälsi viisi kappaletta, ”There’s A Hero”, ”Angels Brought Me Here”, ”Somewhere Over the Rainbow”, ”Unsung Hero” ja ”The Prayer”. Troyen EP, TRXYE julkaistiin 15.08.2014, ja se sisälsi myös viisi kappaletta, ”Happy Little Pill”, ”Touch”, ”Fun”, ”Gasoline” ja ”The Fault In Our Stars”.

Sivan julkaisi EP:n *Wild* 4. syyskuuta 2015. Hän julkaisi musiikkivideotrilogian nimeltään *Blue Neighbourhood.* Trilogia sisälsi kappaleet ”Wild”*, ”*Fools” ja singlen ”Talk Me Down”*.* 

Hänen ensimmäinen studioalbuminsa *Blue Neighborhood* julkaistiin 4. joulukuuta 2015. Hän tuki uutta albumia Troye Sivan Live -kiertueella. Kiertue kattoi monta kaupunkia Yhdysvalloissa ja myös muutamia kaupunkeja Euroopassa (muun muassa Lontoo, Pariisi, Berliini ja Tukholma).

8. joulukuuta 2015 hän esiintyi Jimmy Fallonin ''The Tonight Showssa''. Vuonna 2017 toukokuussa Sivan julkaisi yhdessä Martin Garrixin kanssa musiikkisinglen "There For You".

Sivanin toinen studioalbumi on nimeltään *Bloom* (2018). Albumi sisältää muun muassa kappaleet "My My My!", "Dance to This" (mukana Ariana Grande), "The Good Side" ja "Bloom".

### Näytteleminen
Näyttelemisen Sivan aloitti teattereissa ja hänen ensimmäinen merkittävä roolinsa oli vuonna 2007 Regal Theatren *Oliver!* -musikaalissa, jossa hän esitti Oliver Twistiä. Myöhemmin Sivan sai nuoren Loganin osan *[[X-Men Origins: Wolverine]]* -elokuvassa. Vuonna 2010 hän esitti pääroolia ''Spud''-elokuvassa. Hän jatkoi rooliaan John ”Spud” Miltonina myös *Spud-*elokuvien jatko-osissa. *Spud*-elokuvasarjan kolmannessa osassa hän näytteli tubettaja Caspar Leen kanssa. Hän näytteli sivuosaa elokuvassa Boy Erased vuonna 2018, mm. Nicole Kidmania ja Russell Crowea vastapäätä.

## Yksityiselämä
Sivan syntyi Johannesburgissa Etelä-Afrikassa ja on asunut perheineen Perthissä Australiassa. Uskonnoltaan ja perhetaustaltaan Sivan on juutalainen; hänen vanhempansa ovat Laurelle ja Shaun Mellet, isä on syntynyt juutalaiseen perheeseen ja äiti kääntynyt juutalaisuuteen. Troyella on kolme sisarusta: Steele, Sage ja Tyde. Elokuussa 2013 Sivan kertoi YouTube-vlogissaan olevansa homoseksuaali. Hänen toinen nimensä on ”Sivan” ja hän käyttää sitä taiteilijanimenään.

## Palkinnot
Troye on voittanut Teen Choice Awardin yhteisvideollaan Tyler Oakleyn kanssa kategoriassa ”Choice Web Collaboration”. Video on nimeltään ”Boyfriend Tag”.

## Lähteet

## Aiheesta muualla
*
Peter O’Brien

**Peter O’Brien** (s. 25. maaliskuuta 1960 Murray Bridge, Australia) on Logie-palkittu australialainen näyttelijä. Hän on näytellyt muun muassa televisiosarjoissa *[[Lentävät lääkärit]]* ja *[[White Collar Blue]]* ja elokuvissa, kuten vuonna 2009 julkaistussa supersankarielokuvassa *[[X-Men Origins: Wolverine]]*.

## Filmografia

## Aiheesta muualla
*
Gus Hutchison

**Augustus "Gus" Hutchison** (s. 26. huhtikuuta 1937 Atlanta Georgia, Yhdysvallat) on entinen yhdysvaltalainen F1-kuljettaja. Hän osallistui yhteen F1-osakilpailuun kaudella 1970, Yhdysvaltain GP:hen. Hän keskeytti kilpailussa, eikä saavuttanut pisteitä. 

Uransa alkuaikoina Hutchison perusti Georgian osavaltioon menestyksekkään kemianteollisuusyrityksen Chemscopen vuonna 1962, mutta ennen yrityksensä perustamista hän oli ajanut kilpaa pienemmissä autoluokissa 1950-luvun lopulla.

Hutchison voitti SCCA Formula A -sarjan mestaruuden vuonna 1967. Sarjan vaihduttua F5000-luokaksi, Hutchison jatkoi ajoaan SCCA-sarjoissa Lolan ja Marchin autoilla. Kilpauransa jälkeen Hutchison keskittyi omaan yritykseensä, Solar Kineticsiin, joka sijaitsee Dallasissa. 

## Lähteet
Rima Hadley

**Rima Hadley**  on kiemurteleva kanavamainen muodostelma Kuussa. Se on luultavasti romahtanut ikivanha laavatunneli. Laakso sijaitsee Mare Imbriumin tasangon reunalla Apenniinien vuoriston lähellä. Amerikkalaisten kuualus Apollo 15 laskeutui sen lähelle, ja astronautit kävivät muodostelman reunalla.

## Lähteet
* 

### Viitteet

## Aiheesta muualla

* 
* 
*
Valkoniskakorppi

**Valkoniskakorppi** (*Corvus albicollis*) on afrikkalainen varpuslintulaji.

## Koko ja ulkonäkö
Linnun pituus on 50–54&nbsp;cm eli se on korppia jonkin verran pienempi. Sen höyhenpuku on musta lukuun ottamatta niskassa olevaa valkoista raitaa. Se muistuttaa lähisukulaistaan etiopiankorppia, jonka niskassa on laajempi valkoinen laikku. Nokka on hyvin tukeva. Sukupuolet ovat samannäköisiä.

## Esiintyminen
Valkoniskakorppi elää Afrikan itä- ja eteläosissa päiväntasaajalta mantereen eteläkärkeen. Sen elinympäristön ala on 1,6 miljoonaa neliökilometriä.

## Elinympäristö
Laji elää vuoristoissa ja kukkuloilla, usein kylien ja kaupunkien tuntumassa.

## Lisääntyminen
Risupesä on tavallisesti kallionjyrkänteellä mutta voi sijaita myös puussa. Munia on kolmesta viiteen.

## Ravinto
Valkoniskakorppi on kaikkiruokainen ja sille kelpaavat niin haaskat, jätteet, marjat, hedelmät, pähkinät, vilja ja pikkueläimet.

## Lähteet

## Aiheesta muualla
* Videoita (IBC)
Ingo Hoffmann

**Ingo Ott Hoffmann** (s. 28. helmikuuta 1953 São Paulo) on entinen brasilialainen F1-kuljettaja. Hän osallistui kuuteen F1-osakilpailuun kausilla –. Hän oli parhaimmillaan seitsemäs Brasilian GP:ssä 1977. MM-pisteitä Hoffmann ei saavuttanut.

Hoffmann ajoi Formula 2-luokassa F1-uransa jälkeen. Hän kilpaili myös Saloon Cars ja Stock cars sarjassa. Hoffmann on voittanut Brasilian Stock Car -sarjan mestaruuden 12 kertaa vuosina 1980, 1985, 1989–1994, 1996–1998 ja 2002. Joulukuussa 2006 Hoffmann otti uransa sadannen voiton Autódromo Internacional Nelson Piquet de Brasilia -kilpailussa.

## Formula 1 -tulokset

## Lähteet

## Aiheesta muualla
Bear Grylls

**Edward Michael "Bear" Grylls** (s. 7. kesäkuuta 1974) on brittiläis-irlantilainen seikkailija, kirjailija, motivaatiopuhuja ja tv-juontaja. Hän on tullut tunnetuksi Discovery Channelilla esitetystä sarjasta *[[Hiuskarvan varassa (televisiosarja)|Hiuskarvan varassa]]* (*Ultimate Survival/Man vs. Wild*). Grylls on yksi kaikkien aikojen nuorimmista Mount Everestin huipulle kiivenneistä. Hän oli tuolloin 23-vuotias Ison-Britannian armeijan erikoisjoukkojen sotilas.

Gryllsin isä oli konservatiivipuolueen pitkäaikainen parlamenttiedustaja Sir Michael Grylls (1934–2001) ja äiti Sarah (o.s. Ford). Myös useat Gryllsin iso- ja esivanhemmat saavuttivat huomattavaa tunnettuutta eri elämänalueilla. Vuonna 2000 Bear Grylls avioitui Shara Cannings Knightin kanssa. Heillä on kolme poikaa.

## Kritiikki liittyen ''Hiuskarvan varassa'' -ohjelmaan
Vuonna 2007 paljastettiin, että ohjelman kaikki tilanteet eivät olleet aitoja, esimerkiksi
* Grylls vietti öitä hotelleissa vaikka katsojille väitettiin, että hän on yksin erämaassa.  
* Eräässä jaksossa hän yritti ratsastaa villihevosilla, mutta ne olivat oikeasti kesyjä ja ne oli tuotu autoilla läheiseltä tallilta. 
* Sarjassa esitettiin tulivuorenpurkaus. Oikeasti laava olikin sulatettua kivihiiltä ja "myrkkykaasut" tehtiin savukoneella.
* Katsojille näytettiin, kuinka "karhu" liikuskelee Gryllsin majan lähistöllä. Oikeasti se oli ohjelman työryhmän jäsen karhupuvussa.

Paljastukset raivostuttivat Isossa-Britanniassa ja ohjelma jouduttiin hyllyttämään muutamaksi viikoksi. Jaksoja jouduttiin muokkaamaan ja lisäksi Grylls joutui pyytämään julkisesti anteeksi. Suomessa näytettiin kyseisiä jaksoja vuonna 2009, mutta niiden alussa oli tiedotus, jossa mainittiin että kaikki tilanteet eivät ole aitoja turvallisuussyistä. Vaikka uusia jaksoja tehdään  edelleen, Gryllsin maine on kärsinyt kohusta. Uusia jaksoja esitetään nykyisin Isossa-Britanniassa Channel 4 -kanavalla ja Discoverylla.

## Lähteet
Esikoisten seurakunta

**Esikoisten seurakunta** on teologinen käsite, joka mainitaan kerran Raamatussa, Uuden testamentin Heprealaiskirjeessä:

Esikoislestadiolainen herätysliike on saanut nimensä tästä raamatunpaikasta. Juhani Raattamaa puhui kirjeissään usein esikoisten seurakunnasta ja viittasi tässä yhteydessä myös lestadiolaisen alkuherätyksen alueen, Ruotsin Lapin, uskoviin. Koska he ottivat ensimmäisenä vastaan Laestadiuksen julistaman herätyssanoman, he muodostivat liikkeen opetuksen mukaan "tällä aikakaudella" äitiseurakunnan ja "Kristuksen hengellisen hallituksen", jolle muiden kristittyjen tuli osoittaa kuuliaisuutta. Esikoisseurakunnan asema oli tärkeä kiistakysymys lestadiolaisuuden suuressa hajaannuksessa 1900-luvun alussa.

## Kirjallisuutta

*
Sapattikoulu

**Sapattikoulu** on adventtikirkoissa lauantaisin jumalanpalveluksen yhteydessä pidettävä Raamatun tutkistelutilaisuus. Yleensä tilaisuuden aiheena on jokin edeltä määrätty aihe, mutta aiheesta voidaan myös poiketa.

Sapattikoulu alkaa yleensä polvirukouksella, jossa pyydetään Jumalaa olemaan läsnä tilaisuudessa Pyhän Henkensä välityksellä, jotta tutkisteluun osallistuvat voisivat saada uutta opastusta ja valistusta suoraan Jumalalta. Tilaisuus on avoin myös muille kuin adventtikirkon jäsenille.
Atromitos FC

**Atromitos FC** on kreikkalainen jalkapalloseura Peristéristä. Atromitos pelaa Kreikan Superliigassa, jonne se nousi kauden 2008–2009 päätteeksi. Vuonna 1923 perustettu seura pelaa kotipelinsä Stadio Peristerioulla.

## Saavutukset

* Beta Ethniki (2): 1980, 2009
* Kreikan cup
**Hopeaa (2): 2011, 2012

## Entisiä valmentajia

*  Dušan Bajević
*  Giórgos Dónis
*  Vladimir Petrović

## Aiheesta muualla
*Virallinen kotisivu
Koch Guitar Electronics

**Koch Guitar Electronics** alankomaalainen yhtiö, joka valmistaa kitaravahvistimia. Kochin tehdas sijaitsee Amersfoortissa.

Koch sai alkunsa, kun yhtiön perustaja Dolf Koch päätti aloittaa vahvistimien valmistuksen kotinsa ullakolla. Myöhemmin Dolf aloitti tosissaan vahvistimien valmistuksen ja perusti oman yrityksen.

Kochia käyttäviä artisteja ovat muun muassa Al Di Meola sekä Amorphis -yhtyeen Esa Holopainen.

## Lähteet
*www.koch-amps.com

### Viitteet

## Aiheesta muualla
*Yrityksen kotisivut
Richard Llewellyn

**Richard David Vivian Llewellyn Lloyd**, kirjailijanimi **Richard Llewellyn** (8. joulukuuta 1906 Hendon, Lontoo, Britannia – 30. marraskuuta 1983), oli brittiläinen prosaisti.

Llewellynin vanhemmat olivat walesilaisia. Vasta hänen kuolemansa jälkeen selvisi, että hänen väitteensä, että hän olisi syntynyt St. Davidsissa Länsi-Walesissa, ei pitänyt paikkaansa, joskin hänen sukujuurensa olivat Walesissa. 

Monet hänen romaaninsa käsittelevät walesilaisia aiheita, kuten *[[Vihreä oli laaksoni (elokuva)|Vihreä oli laaksoni]]* (*How Green Was My Valley*, 1939), joka sai kiitosta ulkomaita myöten ja josta tehtiin maineikas elokuva *[[Vihreä oli laaksoni]]*. Teos kuvaa eteläwalesilaista elämää hiilikaivosyhteisössä, jossa Llewellyn vietti jonkin aikaa isoisänsä luona. Sille syntyi kolme jatko-osaa.  

Hän vietti kiertelevää elämää ja matkusteli koko ikänsä laajalti. Ennen toista maailmansotaa hän työskenteli hotelleissa, kirjoitti näytelmän, oli työssä hiilikaivoksessa ja kirjoitti tunnetuimman teoksensa. Sodan jälkeen hän työskenteli toimittajana ja kirjoitti muun muassa Nürnbergin oikeudenkäynnistä, ja sen jälkeen MGM:n käsikirjoittajana. Vanhoilla päivillään hän asui Eilatissa Israelissa.

Hänen teoksissaan toistuvasti esiintyvä henkilö on uuden henkilöllisyyden omaksuva henkilö, joka siirtyy vieraaseen kulttuuriin. Useissa teoksissa esiintyy vakoilijaseikkailija Edmund Trothe.

Llewellyn avioitui kahdesti. Hänen ensimmäinen vaimonsa oli Nona Sonstenby, (1952–1968), ja toisen kerran hän avioitui 1974 Susan Heimannin kanssa.

## Teokset
* *[[Vihreä oli laaksoni (romaani)|Vihreä oli laaksoni]]* (*How Green Was My Valley*, 1939)
* *None but the Lonely Heart*, 1943
* *A Few Flowers for Shiner*, 1950 
* *A Flame for Doubting Thomas*, 1954 
* *Sweet Witch*, 1955
* *Mr. Hamish Gleave*, 1956
* *The Flame of Hercules*, 1957
* *Warden of the Smoke and Bells*, 1958
* *Chez Pavan*, 1959 
* *Up into the Singing Mountain*, 1960
* *A Man in a Mirror*, 1964
* *Sweet Morn of Judas' Day*, 1965
* *Down Where the Moon is Small*, 1966 
* *Bride of Israel My Love*, 1973
* *Hill of Many Dreams*, 1974
* *Green, Green My Valley Now*, 1975
* *At Sunrise, the Rough Music*, 1976
* *Tell Me Now and Again*, 1977
* *A Night of Bright Stars*, 1979
* *I Stand on a Quiet Shore*, 1982

Edmund Trothe -sarja
* *End of the Rug*, 1969
* *But We Didn't Get the Fox*, 1970
* *White Horse to Banbury Cross*, 1972
* *The Night is a Child*, 1974
DJ Jorma

**DJ Jorma** on elektronista musiikkia tekevä suomalaismuusikko. Hän on muun muassa julkaissut Juha ”Watt” Vainion pornolauluja elektronisessa muodossa albumillaan *[[DJ Jorma (albumi)|DJ Jorma]]*.

## Diskografia
* *[[DJ Jorma (albumi)|DJ Jorma]]* 2001
Skeletons in the Closet (Children of Bodomin albumi)

**Skeletons in the Closet** on Children of Bodomin 23. syyskuuta 2009 julkaistu cover-albumi, mutta sen pystyi tilamaan ennakkoon Children of Bodomin HateWear -sivustolta. Albumi sisältää aiemmin julkaistujen cover-kappaleiden lisäksi kolme ennenjulkaisematonta coveria: "Hell Is For Children" (Pat Benatar), "Antisocial" (Trust/Anthrax) ja "War Inside My Head" (Suicidal Tendencies). Kappaleesta "Lookin' Out My Back Door" on tehty musiikkivideo.

## Kappaleet

### USA-painos
# Lookin' Out My Back Door (Creedence Clearwater Revival)
# Hell Is for Children (Pat Benatar)
# Somebody Put Something in My Drink (Ramones)
# Mass Hypnosis (Sepultura)
# Don´t Stop at the Top (Scorpions)
# Just Dropped in (To See What Condition My Condition Was in) (Kenny Rogers)
# Hellion (W.A.S.P.)
# Aces High (Iron Maiden)
# Rebel Yell (Billy Idol)
# No Commands (stone)
# Antisocial (Trust/Anthrax)
# Talk Dirty to Me (Poison)
# Ghost Riders in the Sky (Stan Jones)
# War Inside My Head (Suicidal Tendencies)
# Ooops!… I Did It Again (Britney Spears)

### Euroopan painos
# Lookin' Out My Back Door (Creedence Clearwater Revival)
# Hell Is for Children (Pat Benatar)
# Somebody Put Something in My Drink (Ramones)
# Mass Hypnosis (Sepultura)
# Don´t Stop at the Top (Scorpions)
# Silent Scream (Slayer)
# She Is Beautiful (Andrew W.K.)
# Just Dropped in (To See What Condition My Condition Was in) (Kenny Rogers)
# Bed of Nails (Alice Cooper)
# Hellion (W.A.S.P.)
# Aces High (Iron Maiden)
# Rebel Yell (Billy Idol)
# No Commands (Stone)
# Antisocial (Trust/Anthrax)
# Talk Dirty to Me (Poison)
# War Inside My Head (Suicidal Tendencies)
# Ooops!… I Did It Again (Britney Spears)
##Waiting (King Diamond, piilokappale)

### Japanin painos
# Lookin' Out My Back Door (Creedence Clearwater Revival)
# Hell Is for Children (Pat Benatar)
# Somebody Put Something in My Drink (Ramones)
# Don´t Stop at the Top (Scorpions)
# Silent Scream (Slayer)
# She Is Beautiful (Andrew W.K.)
# Just Dropped in (To See What Condition My Condition Was in) (Kenny Rogers)
# Bed of Nails (Alice Cooper)
# Aces High (Iron Maiden)
# Antisocial (Trust/Anthrax)
# Talk Dirty to Me (Poison)
# Ghost Riders in the Sky (Stan Jones)
# War Inside My Head (Suicidal Tendencies)
# Ooops!… I Did It Again (Britney Spears)

## Kokoonpano
* Henkka Seppälä – basso  
* Alexi Laiho – laulu, kitara  
* Roope Latvala – kitara        
* Jaska Raatikainen – rummut
* Janne Wirman – kosketinsoittimet
* Alexander Kuoppala - kitara ( kappaleissa, jotka on julkaistu ennen vuotta 2004)

## Arviot
* Desibeli.net: 
* Dome.fi: 
* Imperiumi.net: 4/10
* Soundi: 
* V2.fi: 

## Aiheesta muualla
* 
* 

## Lähteet
Helppoheikki

**Helppoheikki** (helppo = vanh. 'halpa')  on sujuvapuheinen markkinakauppias tai torimyyjä, joka kaupittelee tavaroita äänekkäästi ja asiakkaita huvittaen. Helppoheikiksi sanotaan joskus myös jonkin erityisalan edustajaa, johon ei suhtauduta vakavasti. Silvio Berlusconia on sanottu politiikan helppoheikiksi. Helppoheikit ovat järjestäneet suomenmestaruuskisoja, ja mestaruuden on kahteen otteeseen voittanut Matti Rahkola.

Mikko Ruskeala on luonnehtinut legendaariseksi helppoheikiksi Rukkas-Anttia. Nimitys helppoheikki saattaa juontaa juurensa todellisesta Heikki-nimisestä kauppiaasta esimerkiksi Kannaksella, mutta kyse voi olla pelkästään sopivasta alkusoinnusta. Roolihenkilönä helppoheikki esiintyy muun muassa elokuvassa *[[Rovaniemen markkinoilla]]*.

## Lähteet
AnnODomini

**AnnODomini** on suomalaisen thrash metal -yhtye A.O.D:n levy. Levy sisältää vanhoja A.O.D:n hittejä. Levy julkaistiin vuonna 2001.

## Kappaleet
# Altars of Destruction
# Guilty or Not
# Day of Judgement
# Stillborn Butcher
# Suicide
# Heroes of the New World
# Children of Misfortune
# Pandemonium
# Witches Revenge
# Circle of Tyrants (Celtic Frost -cover)

## Aiheesta muualla
*
Chris Bradley

**Christopher Bradley** on Marvel Comicsin sarjakuvissa esiintynyt mutantti, joka nähtiin ensimmäisen kerran *X-Men Unlimited* -sarjakuvasarjan kahdeksannessa osassa. Hänet loi Howard Mackie, Tom Grummett ja Dan Lawlis. Bradley esiintyi myös vuonna 2009 julkaistussa *[[X-Men Origins: Wolverine]]* -elokuvassa, jossa häntä esitti näyttelijä Dominic Monaghan.

Sarjakuvissa Bradley on mutantti, joka kykenee luomaan ja hallitsemaan sähköä. Hän oleili jonkin aikaa Professori X:n koululla opiskellen voimiensa hallintaa, mutta sairastui mutantteja tappaneeseen tautiin ja lopulta joutui erilleen Ryhmä-X:stä. Hän päätyi yhteen toisen tautia sairastaneen mutantin, David Northin, kanssa ja kaksikko toimi yhdessä kunnes Bradley uskoi Northin menehtyneen. Bradley päätti naamioitua Northiksi pitääkseen yllä tämän muistoa tietämättä siitä, että North oli hengissä ja toimi koodinimellä Zero. Lopulta kaksikko päätyi taistelemaan keskenään ja Zero tappoi entisen ystävänsä.
Toledo, Peoria and Western Railway

**Toledo, Peoria and Western**  on yhdysvaltalainen *Class III* -rautatieyhtiö jolla on toimintaa Illinoisin ja Indianan osavaltioissa. Yhtiön omistaa rautatiekonserni RailAmerica ja se harjoittaa säännöllisesti vain tavaraliikennettä.

## Rataverkko

* 108.0 mailin rata East Peorian liikennepaikalta Effneriin, Illinoisin ja Indianan rajalle.

* 61.3 mailin rata Effneristä Logansportiin.

* Teollisuusraide Logansportin ja Winamacin liikennepaikkojen välillä.

* Teollisuusraide Mapletonin kaupungissa, joka on irrallaan muusta TPW:n rataverkosta. Liikennöinti hoidetaan käyttämällä Tazewell & Peoria Railwayn rataa East Peoriasta radankäyttösopimuksella.

* Teollisuusraide Mortonin kaupungissa, joka on irrallaan muusta TPW:n rataverkosta. Liikennöinti hoidetaan käyttämällä Norfolk Southern Railwayn rataa East Peoriasta radankäyttösopimuksella.

* Radankäyttöoikeus BNSF:n Galesburg - Peoria rataosalla (noin 50 mailia) Illinoisin osavaltiossa.

* Radankäyttöoikeus CSX:n rataa pitkin Reynoldsin ja Lafayetten liikennepaikkojen välillä, Indianan osavaltiossa.

* Radankäyttöoikeus Central Railroad of Indianan rataa pitkin Logansportin ja Kokomon liikennepaikkojen välillä, Indianan osavaltiossa

## Yhdysliikenneasemat

*BNSF Railway (East Peoria, IL) (Galesburg, IL)
*Union Pacific (East Peoria, IL) (Chenoa, IL) (Watseka, IL)
*Norfolk Southern (East Peoria, IL) (Lafayette, IN) (Logansport, IN) (Kokomo, IN)
*Canadian National Railway (East Peoria, IL) (Gilman, IL)
*Iowa Interstate Railroad (East Peoria, IL)
*Tazewell & Peoria Railway (East Peoria, IL)
*Illinois & Midland Railway (East Peoria, IL)
*Keokuk Junction Railway (East Peoria, IL)
*Central Illinois Railroad (East Peoria, IL)
*Pioneer Industrial Railway (East Peoria, IL)
*Bloomer Shippers Connecting Railroad (Chatsworth, IL)
*Kankakee, Beaversville & Southern Railroad (Sheldon, IL)
*CSX Transportation (Reynolds, IN) (Monticello, IN) (Lafayette, IN)
*Winamac Southern Railroad (Logansport, IN)
*Central Railroad of Indiana (Logansport, IN) (Kokomo, IN)

## Kalusto

Vetovoima koostuu vanhemmista, käytettynä ostetuista, sekä vuokratuista dieselvetureista:

*IORY 1500	EMD SW1500
*IORY 1501	EMD SW1500
*CORP 3815	EMD GP38
*TPW 3821	EMD GP38
*CORP 3827	EMD GP38AC
*TPW 3830	EMD GP38
*RLK 3874	EMD GP38AC
*IORY 4008	EMD GP40
*IORY 4011	EMD GP40
*TPW 4020	EMD GP40
*TPW 4053	EMD GP40-2W
*TPW 4055	EMD GP40-2W
*CEFX 9395	EMD SD45T-2
*CEFX 9401	EMD SD45T-2

IORY = Indiana & Ohio Railway
CORP = Central Oregon & Pacific Railway
RLK = Rail Link Inc.
CEFX = CIT Group/Capital Finance Inc. Locomotive Leasing

## Aiheesta muualla

*Kotisivu
David North (sarjakuvahahmo)

**David North**, syntynyt nimellä **Christoph Nord**, on Marvel Comicsin sarjakuvahahmo. Hänet tunnettiin alun perin nimellä **Maverick** ja myöhemmin **Agentti Zerona**.

## Kyvyt
North on mutantti, mutta hän menetti kykynsä useiden muiden mutanttien tapaan M-päivänä. Aikaisemmin hänen ensisijainen mutanttikykynsä oli sulauttaa itseensä liike-energiaa vastaanottamistaan iskuista. Vaikka tälle kyvylle olikin rajansa, North pystyi selviytymään muun muassa suurista pudotuksista ja yliluonnollisen voimakkaiden vastustajien iskuista haavoittumatta. Astuttuaan Ase-X -ohjelmaan vapaaehtoisena, North sai myös heikon paranemiskyvyn, jonka avulla hän kykeni parantumaan lievistä ja keskinkertaisista haavoista normaalia ihmistä nopeammin. Se myös teki Northista immuunin useimmille sairauksille ja myrkyille sekä vähänsi tämän luontaista ikääntymistä. Myöhemmin North kuitenkin sairastui mutantteja tappaneeseen tautiin, joka vähänsi hänen kykyjensä tehoaan ja myös hänen paranemiskykynsä paloi loppuun taistelussa tautia vastaan.

Kun North melkein kuoli taudin myötä ja telepaatti Elena Ivanova elvytti hänet, Northin sulauttamiskyky kehittyi. Sulautettuaan energiaa, Northin täytyi purkaa se voimakkaina lämpöpurkauksina. Hän kykeni myös kanavoimaan energiaa fyysisiin hyökkäyksiin kehittäen näin iskujensa voimaa yli-inhimillisille tasoille.
Brad Sucks

**Brad Turcotte**, taiteilijanimeltään **Brad Sucks**, on kanadalainen muusikko, joka tekee copyleft-lisensoitua musiikkia. Hänellä on levytyssopimus Magnatune-levy-yhtiön kanssa.

Turcotte perusti internet-sivustonsa vuonna 2002. Hänen ensimmäisen albuminsa oli vuonna 2003 verkossa julkaistu *I Don’t Know What I’m Doing*. Hänen toinen albuminsa julkaistiin 8. syyskuuta 2008 nimellä *Out of It*.

Vuonna 2003 Turcotte teki yhteistyössä muutaman muun muusikon kanssa konseptialbumin *Outside the Inbox*, jonka kappaleet saivat aiheensa roskapostien otsikoista.

Uusin albumi *Guess Who's Mess* julkaistiin 2012 loppupuolella.

## Julkaisuhistoria
* *I Don’t Know What I’m Doing* (2003)
* *Out of It* (2008)
* *Guess Who's Mess* (2012)

## Lähteet

## Aiheesta muualla

* Virallinen sivusto
Gary-Chicagon kansainvälinen lentoasema

**Gary-Chicagon kansainvälinen lentoasema** (; ) on julkinen lentoasema 5 kilometriä luoteeseen Garyn kaupungin liikekeskuksesta Indianassa, Yhdysvalloissa. Lentoasema palvelee Chicagon metropolialuetta ja sijaitse 40 kilometriä kaakkoon Chicagosta. Lentoaseman toiminnasta vastaa Gary Chicago Airport Authority. Lentoasema on Chicagon metropolialueen kolmanneksi tärkein. Vuonna 2006 lentoaseman laajennukseen osoitettiin 48 miljoonaa dollaria liittovaltion varoja seuraavan kymmenen vuoden ajaksi.

## Aiheesta muualla
* Lentoaseman viralliset sivut
*
Naratšanski

**Naratšin kansallispuisto**, **Naratšanski** tai  **Narotšanski** eli (, ) on kansallispuisto, joka sijaitsee Valko-Venäjän luoteisosissa lähes kokonaan Minskin alueella, noin 150 km:n päässä Minskistä.

Järviluonto ja -matkailu ovat alueen paikallisia vetonauloja; kalastus etenkin alueen kymmenessä suurimmassa järvessä on suosittua.  Suurin järvistä on Naratš- eli Narotš-järvi (), jonka pinta-ala 80 km² ja keskisyvyys 9 m. Metsiä on  noin puolet puiston pinta-alasta. Mäntymetsät ovat hallitsevia, lisäksi esiintyy melkoisesti  seka- ja koivumetsää; kansallispuiston "Karjalan koivikot" ovat valkovenäläisittäin harvinaisia. Alueella pesii noin 185 lintulajia, joista 24 on luokiteltu harvinaisiksi. 

Kansallispuisto on perustettu 1999. Sen pinta-ala on nykyään 973 neliökilometriä, josta kansallispuistohallinnon maa- ja vesialueita on 69 % ja loput 31 % on muiden maanomistajien hallussa.  Kansallispuiston hallinto on Naratšin kaupunkityyppisessä taajamassa.

## Lähteet

## Aiheesta muualla

*Национальный парк Нарочанский национальный парк  http://www.floranimal.ru  
*Kansallispuiston kotisivujen kuvaus alueen ilmastosta ja luonnonoloista  
*''Narotšanski krai''